TVD, 8.9.2019


Naslov: Proslavili 150 letnico organiziranega gasilstva na Slovenskem 
Napoved za voditelja:

Letos v Slovenije obeležujemo kar nekaj okroglih jubilejev povezanih z gasilstvom. Tako 150-letnico Prostovoljnega gasilskega društva Metlika in hkrati 150-letnico organiziranega gasilstva na Slovenskem, 70. obletnico ustanovitve Gasilske zveze Slovenije in 50. letnico Slovenskega gasilskega muzeja dr. Branka Božiča v Metliki. V tem belokranjskem mestu so zato danes pripravili kar dve prireditvi – akademijo ob 70 letnici gasilske zveze in svečanost z velikim mimohodom gasilcev ob 150-letnici gasilstva na naših tleh. Obe sta pokazali, da ima slovensko prostovoljno gasilstvo pri nas veliko članov, saj so gasilci najštevilčnejša prostovoljna uniformirana organizacija v državi in imajo izjemno bogato tradicijo.

H1: Obeležili 150 let organiziranega gasilstva na Slovenskem
H2: V Sloveniji imamo 165.000 gasilcev, 1.400 društev, 120 zvez in 17 gasilskih regij
H3: Ob teh delujejo še 13 poklicnih gasilskih enot z okoli 700 gasilci
T- Iz Metlike GORAN ROVAN /

X- Snemalec in montažer Jože Hartman /

V Metliki so ponosni, da se je organizirano gasilstvo na Slovenskem začelo ravno pri njih, kjer imajo že 50 let tudi slovenski gasilski muzej dr. Branka Božiča.
T- AMIR MEHADŽIĆ /

X- predsednik PGD Metlika /

»18. septembra 1869. leta je dr. Josip Savinšek plemeniti zbral 16 fantov in tako ustanovil prvo požarno brambo.«
V slavnostnem mimohodu ob 150 letnici je danes sodelovalo več kot 4200 gasilcev, saj so gasilci najštevilčnejša prostovoljna uniformirana organizacija pri nas. 
T- MARJAN ŠAREC /

X- predsednik vlade RS /

»Pred 150 leti si niso predstavljali, da bo gasilska organizacija na Slovenskem dosegla tak nesluten razvoj, da bo gasilska organizacija na Slovenskem pojem ponosa, discipline, spoštovanja, tovarištva, predvsem pa človečnosti.« 
Kljub množičnosti pa se predvsem prostovoljni gasilci srečujejo tudi s številnimi težavami.

T- JANKO CERKVENIK /

X- predsednik Gasilske zveze Slovenije  /

»Mislim, da smo večino težav z delodajalci že rešil, z državo se pa seveda s pripravo novega zakona pogajamo tudi o tem, da pridobimo določene bonitete, ki pa ne bodo nek velik strošek za državni proračun.«
S težavami se ubadajo tudi poklicni gasilci, ki delujejo v 13 enotah. Vse več je namreč zahtevnejših intervencij, kakršen je bila lani požar v družbi Ekosistemi v Zalogu.
T- GREGOR BLAŽIČ /

X- direktor in poveljnik Gasilsko reševalnega centra Novo mesto /

»Število intervencij se povečuje, tudi obseg intervencij se povečuje. Samo v zadnjih letih smo bili priča večjih požarov, ki so trajali kar nekaj dni. Sredstva in pa kadrovska zasedba poklicnih gasilcev pa nekako stagnira. Pri nas konkretno je zaposlenih 45.«
Gasilstvo je za mnoge način življenja, polno lepih pa tudi težkih trenutkov.
T- SLAVKO ŠRIBAR  /

X- Prostovoljno gasilsko društvo Krško /

»Najtežje je, ko naletiš na nesrečne trenutke, ko nekdo zgubi življenje. Takrat je najhujše, je treba, ko gledaš smrti v oči.«
T- JOŽE KAŠNIK /

X- poveljnik koroške gasilske regije /

»Delo gasilca je kr naporno. Izpostavljeni smo mnogim problemom, ki se pač v tej moderni družbi porajajo okoli nas. Ampak, če si gasilec, za gasilca ni pravzaprav nič napornega.«
Sicer pa so v gasilskih društvih veseli, da imajo v svojih vrstah kar četrtino mladih, tretjino članic in da še vedno beležijo 7% prirast članstva letno.
